Üllar Jörberg

Üllar Jörberg (hüüdnimi Jörpa; 9. juuni 1941 Tallinn – 26. detsember 2018 Tartu) oli eesti laulja. Koolipõlves laulis ta meeskvartetis ja segakooris. Ta lõpetas 1961. aastal Viljandi 2. Keskkooli. Nõukogude sõjaväe ajateenistuse eel õppis ta Tartu Riiklikus Ülikoolis aasta aega kehakultuuri. Lauljana alustas ta 1967. aastal Tartu restoranis Kaseke. Algselt saigi ta tuntuks esinedes restoranide Kasekese ja Kaunase varieteeprogrammis. Hiljem on esinenud ka ansambliga Fix, kus ta oli külalissolist. Ta andis välja mitukümmend plaati ja üle 600 laulu, tema loomingus oli valdav tantsumuusika. Tema tuntumad palad on "Mereranna tuul", "Kutse tantsule", "Suur ahv", "Selline elu", "Mambo mererannas", "Tantsin kogu elu" jt. 2017. aastal juhtisid Üllar Jörberg, tema abikaasa Ester Jörberg ja Onu Bella saadet "Suur Lõunamere Armastus" kanalis Raadio 2. 2017. aastal teatas Jörberg muusikukarjääri lõpetamisest, tema viimased suuremad esinemised olid 2018. aasta Õllesummeril ja Haapsalu jaanitulel. 2014. aastal valmis telekanalis TV3 temast dokumentaalfilm "KolmeDOK: Jutustus tõelisest Jörbergist". Üllar Jörberg suri ootamatu terviserikke tagajärjel. Tema soovil puistati ta tuhk Viljandi järve äärde Viljandi lossimägedesse. 1986 "Üllar Jörberg", Meloodia 1984 "Soome Stuudiolint.38 nimikiirusel" 1992 "The away places: the best of Üllar Jörberg 1992 "Öösuveniir" 1992 "Tänan sind", Helijälg 1992 "Wanderer’s love songs", Stellaris 1992 "Saarenmaan valssi: Sävellahja Virosta", väljaandjad Üllar Jörberg ja Voldemar Kuslap. Soomekeelsel kassetil esitab Üllar Jörberg laule koos Voldemar Kuslapiga. 1995 "Mexico kuu", Best Hits 1998 "Ununenud meloodiad", Cajun Music 1993 "Meri ja kitarr", väljaandja Heldur Jõgioja (ka helikassetina) 1996 "Suur ahv", Theka (ka helikassetina) 1997 "Kutse peole", Hitivabrik (laulavad Üllar Jörberg & beibed; ka helikassetina) 2000 "Millal märkad mind?", HelMus (ka helikassetina) 2000 "Parimad 1", Records 2000 (ka helikassetina) 2000 "Sävellahja Virosta: Tulkaa tanssimaan: Saarenmaan valssi", LeHelMus (ka helikassetina). Soomekeelsel CD-l on Üllar Jörbergi laulud ning Heldur Jõgioja ja Suveniiri instrumentaallood. 2000 "Kõik muutub…", LeHelMus (ka helikassetina) 2000 "Varjud alleel", Records 2000 (ka helikassetina) 2001 "Parimad 2", Records 2000 (ka helikassetina) 2002 "Tantsin kogu elu", Records 2000 (ka helikassetina) 2002 "Üllari kuldsed hitid: Õnnesoov", LeHelMus 2004 "Õnnelootus", sarjast "Kutse tantsule", TopTen (ka helikassetina) 2004 "Very Best Of Üllar Jörberg", Records 2000 2006 "Kord tuleb aeg...", Records 2000 2006 "Parimad III", Eurorecords 2008 "Flamenco Rio öös", LeHelMus 2008 "Viva Šampanja", Records 2000 2009 "Üllar Jörberg", kolmikplaat sarjast "Eesti kuld ja Eesti süda", Estonian Artist Agency 2009 "Elujõe kaldad" LeHelMus 2009 "Kordumatu" LeHelMus 2013 "Kaunimad armastuslaulud" Aenigma OÜ 2014 "Parimad 3" Records 2000 2016 "Kuld [3CD]" Records 2000 Esimesest abielust Reedaga on Üllaril poeg Sven Jörberg (sündinud 1969. aasta detsembris). 10. augustil 1978 abiellus Üllar teist korda. Tema abikaasa oli Ester Jörberg. Üllar ja Ester elasid Tartu äärelinnas Ihastes. ERR: Suri laulja Üllar Jörberg. Üllar Jörbergi tuhk puistati Viljandi lossimägedesse Evelin Kivimaa, "Üllar Jörberg. Armastuse laul". Tallinn: Pegasus, 2012, 208 lk; ISBN 9789949505388 Suri muusik Üllar Jörberg, Kroonika/Delfi, 27.12.2018 Üllar Jörbergi menukaimad palad, mis tantsutasid eestlasi aastakümneid, Kroonika/Delfi, 27.12.2018 Järelehüüded Jörpale: loe, millised staarid vanameistrit hea sõnaga meenutavad, Postimees, 27.12.2018 Galerii: Jörbergi pool sajandit väldanud lavakarjäär pildis, Postimees, 27.12.2018 ERR-i arhiivist: Üllar Jörberg tele- ja raadioeetris, ERR, 27.12.2018 Vahur Joa. Igihaljas Jörberg hindab minevikulugusid: «Suur ahv» ei meeldi mulle üldse Postimees, 7. juuni 2018 75-aastaseks saav Üllar Jörberg: sünnipäevad mulle ei meeldi ERR, 09.06.2016 Viimane usutlus Üllar Jörbergiga: mis sellest kõigest enam, minu aeg on möödas, Tartu Postimees, 27. detsember 2018